فرات قالخانی عملیاتی چرچیوه‌سینده کشفیات و موشاهیده واسطه‌لری‌نین کمکی ایله داعش ترور تشکیلاتینا مخصوص 60 هدف معین ائدیله‌رک محو ائدیلدی.
تورکیه سلاحلی قوه‌لری‌نین باش قرارگاهین‌دان وئریلن معلوماتا گؤره، حرکاتین 28-جی گونونده آزاز-رای بؤلگه‌سینده سوریا موخالیفتی‌نین خصوصی تیینات‌لی قوه‌لری‌نین 5 دسته‌سی باهوورتاح و جاککایی نظارت آلتینا آلدی.
یئنی یابان محله‌سی اوغروندا دؤیوش‌لر ایسه داوام ائدیر.
ترور تشکیلاتی داعشه عاید 60 هدف 171 توپ گولله‌سی ایله محو ائدیلدی.
کوالیسیون قوه‌لری ده زئیتین‌لیک (باهوورتاح) بؤلگه‌سینه 3 هاوا حرکاتی کئچیردی و 4 داعش عضوو ضررسیزلشدیریلدی.
عینی هاوا عملیات‌لاریندا 2 بینا ایله 2 هاوان سیلاحی محو ائدیلدی.
سوریا سرحد خطینده فاصیله‌سیز کشفیات و موشاهیده فعالیتی‌نین آپاریلدیغی بیلدیریلن آچیقلامادا AFAD و قیزیلای‌ین آزاد سوریا اوردوسو و سیویل وطنداش‌لارا ایستیقامت‌لنمیش لجستیک فعالیت‌لری‌نین فاصیله‌سیز اولا‌راق داوام ائتدیریلدیگی قئید ائدیلیر.
معلوماتدا تورک سیلاحی قووه لرینین بؤلگه‌ده یاشایان سیویل اها‌لی‌نین ضرر گؤرمه‌مه‌سی اوچون هر نوع  تدبیری آلدیغی و بو مسئله‌ده ماکسیموم حسالیق گؤستردیگی وورغولانیر.
معلوماتدا تورک سیلاحی قووه لری طرفیندن داعش باشدا اولماقلا ترور تشکیلات‌لاری‌نین یاراتدیغی تهدیدی دفع  ائده‌رک، سرحد تهلوکه‌سیزلیگینی آرتیرماق و کوالیسیون قوه‌لرینه دستک وئرمک مقصدیله آوقوستون 24-ده باشلایان "فرات قالخانی" عملیاتی‌نین تورکیه‌نین اولوسلار آراسی حقوقا اساس‌لانان حاق‌لاری، بیرلشمیش میللتر تشکیلاتی نین  سوزلشمه‌سینین (کنوانسیون) 51-جی ماده‌سینده یئر آلان "اؤزونومودافیه حقوقو" و BMT -نین ترور تشکیلاتی داعش ایله موباریزه‌یه دایر قبول ائتدیگی قعطنامه‌لر چرچیوه‌سینده داوام ائتدیریلدیگی بیلدیریلیر.
